hotchpotch/miracl-hf-unified huggingface dataset:
युगल किशोर सिंह
ठाकुर युगल किशोर सिंह (1908–1983) एक भारतीय राजनीतिज्ञ, स्वतन्त्रता संग्राम सेनानी व सहकारिता क्रांति के जनक थे। वे बिहार में मुजफ्फरपुर उत्तर पश्चिम संसदीय निर्वाचन क्षेत्र (वर्तमान में शिवहर लोक सभा निर्वाचन क्षेत्र) से पहली लोकसभा के सदस्य चुने गए थे। उन्होने महात्मा गांधी की अगुआई में भारतीय स्वतन्त्रता आंदोलन में भाग लिया। वे भारतीय राष्ट्रीय कांग्रेस के एक प्रखर कार्यकर्ता रहे हैं। केरल की पूर्व राज्यपाल राम दुलारी सिन्हा उनकी पत्नी थीं। उनके नाम पर उनके पुत्र मधुरेन्द्र कुमार सिंह के द्वारा सीतामढ़ी में 'ठाकुर युगल किशोर सिंह महाविद्यालय' की स्थापना की गई है।
बिट्टी मोहन्ती
बिट्टी मोहन्ती जिसे बिटिहोत्रा मोहन्ती भी कहा जाता है, एक बी टेक (कम्प्यूटर विज्ञान) की डिग्री-प्राप्त कम्प्यूटर इंजीनियर और एम बी ए होने के साथ-साथ एक कुख्यात अपराधी है। उसे अलवर में एक जर्मन महिला पर्यटक के बलात्कार आरोप में सात साल की सज़ा हुई थी। 20 नवम्बर 2006 को उसे अपनी बीमार माँ से मिलने के लिए पेरोल मिला था और तब से वह एक भगोड़ा अपराधी बन गया था। बाद में उसे केरल के कन्नूर स्थान से मार्च 9, 2013 को गिरफ़्तार किया गया था। बलात्कार का यह मुकदमा इसलिए महत्वपूर्ण है क्योंकि एक तेज़-रफ़्तार अदालत ने पूरी कार्यवाही केवल गिरफ़्तारी के 15 दिनों में पूरी कर चुकी थी। उसे पेरोल सज़ा के आठ महीनों के बाद मिला था। इसका बाप विद्या मोहन मोहन्ती ने निजी मुचलके देकर अपने बेटे को 15 दिनों के पेरोल पर छुडा लिया था। बाद में जब मोहन ने अपने बेटे को फ़रार होने में मदद की थी, तब उसे इस अपराध के कारण सेवा से निलम्बित किया गया और जेल भेज दिया गया था। मोहन ने राजनीतिज्ञों का ज़ोर लगाकर 2009 में दोवारा सेवा में वापसी की और 2012 में वह सेवा निवृत्त हुआ। अपने बेटे के फ़रार होने के बाद उन्होंने हास्यास्पद दावा प्रस्तुत किया कि वे बेटे के बारे में कुछ जानते ही नहीं और उनके बेटे ने कोई बड़ा अपराध नहीं किया।
ए० एस० गिल (राजस्थान के पुलिस निर्देशक) और विद्या मोहन मोहन्ती ने एक ही वर्ष में आई० ए० एस० परीक्षा में सफलता प्राप्त की और यह दावा किया गया कि जाँच धीमी गति से चलने लगी थी क्योंकि इसमें उच्च-स्तरीय अधिकारियों का हस्तक्षेप चल रहा था। जाँच कर रहे पेरोल अधिकारी का अचानक तबादला 29 मई 2007 को कर दिया गया जिससे तेज़ी से चल रही जाँच में बाधा पड़ गई।
बिट्टी मोहन्ती के पिता ने राष्ट्रीय मानवाधिकार आयोग और राजस्थान राज्य मानवाधिकार आयोग में याचिका दायर की है कि उनके बेटे को तत्काल चिकित्सा उपचार की ज़रूरत है और उसे गिरफ्तार नहीं किया जाना चाहिए। उन्होंने कहा कि उनको अपने बेटे के खराब-स्वास्थ्य के बारे में अन्य कैदियों के साथ संचार के माध्यम से पता चला। अपराधी के पिता ने यह दावा किया कि जर्मन महिला और उनके बेटे अंतरंग थे और एक साथ रह रहे थे।
बिट्टी मोहन्ती पर आरोप है कि 21 मार्च 2006 को उसने एक जर्मन महिला के साथ बलात्कार किया था। यह महिला और बिट्टी राजस्थान में छुट्टी पर थे और इन दोनों ने 20 मार्च 2006 को अलवर में एक होटल में कमरा लिया था। अपराध के पश्चात एक फास्ट ट्रैक अदालत ने 12 अप्रैल 2006 बिट्टी को दोषी पाया और तब ही से वह फ़रार हो गया था।
राजस्थान के मुख्यमंत्री ने आश्वासन दिया था कि पुलिस विशेष टीमों का गठन करके बिट्टी मोहन्ती का पता लगाने की कोशिश कर रही है क्योंकि उसे एक प्रमुख अपराधी माना गया है। इसके बावजूद अपराधी के लापता होने के सात साल बाद भी राजस्थान सरकार कहती रही है कि उसने बिट्टी मोहन्ती को पकड़ने के सारे प्रयास कर चुकी है पर वह हाथ नहीं लगा है।
बिट्टी मोहन्ती को 9 मार्च 2013 को केरल के कन्नूर स्थान से गिरफ्तार किया गया था। पुलिस को एक बैंक शाखा से एक गुप्त-पत्र के माध्यम से जानकारी मिली थी बिट्टी वहाँ पर आंध्र प्रदेश से राघव राजन के रूप में काम कर रहा था। बिट्टी की तस्वीर ने उसे पहचान में मदद की जिसे टेलीविजन और इंटरनेट पर चल रहे यौन अपराध-आरोपियों के चित्रों में दिखाया गया था। राघव राजन के रूप में पहचान के साथ बिट्टी एक बैंक में कुछ समय से काम कर रहा था।
पढ़ीस
बलभद्र प्रसाद दीक्षित 'पढ़ीस' (जन्म: 25 सितम्बर 1898; मृत्यु: 14 जुलाई 1942) एक आधुनिक अवधी भाषा कवि थे।
पढ़ीस जी का जन्म १८९८ ई. में उत्तर प्रदेश के सीतापुर जिला में अम्बरपुर गाँव में हुआ था। खड़ी बोली, हिन्दी, अंग्रेजी और उर्दू का ज्ञान होने के बाद भी पढ़ीस जी कविता अपनी मातृभाषा यानी अवधी में ही लिखते थे। पढ़ीस जी ने अपने आदर्शों के अनुसार सरकारी नौकरी छोड़कर जनता के बीच रहकर उसे शिक्षित करने, उसी की तरह खेतों में काम करने और गांव में रहते हुये साहित्य लिखने का निश्चय किया। पढी़सजी ने कुलीन ब्राह्मणों की रूढ़ियां तोड़कर हल की मुठिया पकड़ी। अछूत बालकों को घर पढ़ाने लगे। उनके दुबले-पतले मुख पर परिश्रम की थकान दिखने लगी पर आंखों में नई चमक आयी, वाणी में नया ओज आया।
१९३३ ई. में पढ़ीस जी का काव्य संग्रह 'चकल्लस‘ प्रकाशित हुआ, जिसकी भूमिका निरालाजी ने लिखी थी और साफ तौर पर कहा था कि ये संग्रह हिन्दी के तमाम सफल काव्यों से बढ़कर है। पढ़ीस जी की ग्रंथावली उत्तर प्रदेश हिन्दी संस्थान से आ चुकी है।
बलभद्र दीक्षित 'पढ़ीस ' का देहावसान सन्‌ १९४२ में हुआ।
वंशीधर शुक्ल
वंशीधर शुक्ल Pt. Vanshidhar Shukla (जन्म: 1904; मृत्यु: 1980) एक हिंदी और अवधी भाषा के कवि और स्वतंत्रता सेनानी व राजनेता थे।
इनके पिता छेदीलाल शुक्ल भी एक कवि थे। वंशीधर शुक्ल जी महात्मा गाँधी के आन्दोलन से भी भाग लिए। उत्तर प्रदेश के लखीमपुर खीरी विधान सभा से वें विधायक (१९५९-१९६२) भी रहे।
“ ” जैसी कालजयी रचना का सृजन करने वाले वंशीधर शुक्ल हैं।  ‘उठो सोने वालों सबेरा हुआ है’, ‘उठ जाग मुसाफिर भोर भई’ इनकी अवधी में लिखी हुई पुस्तके हैं। हुजूर केरी रचनावली भी उत्तर प्रदेश हिन्दी संस्थान, लखनऊ से प्रकाशित हो चुकी है। उन्होंने लखीमपुर खीरी शहर के मध्य में राष्ट्रपिता महात्मा गाँधी के नाम पर 'गाँधी विद्यालय' की स्थापना की। वह उ.प्र. सरकार के वनमंत्री भी रहे।
लोक संस्कृति, लोक विश्वास, ग्रामीण प्रकृति परिवेश व ग्राम जीवन को प्रतिबिंबित करने वाले माँ वाणी के इस कुशल आराधक का जन्म उत्तर प्रदेश में लखीमपुर जिले के मन्यौरा गाँव में सन १९०४ में हुआ था। माँ सरस्वती के जन्म दिवस बसंत पंचमी के दिन एक कृषक परिवार में जन्म लेने वाले वंशीधर नें माता सरस्वती की साधना को ही अपना लक्ष्य बना लिया। इनके पिता पं॰ छेदीलाल शुक्ल सीधे-सादे सरल ह्रदय के किसान थे जो अच्छे अल्हैत के रूप में विख्यात थे और आसपास के क्षेत्र में उन्हें आल्हा गायन के लिए बुलाया जाता था। वे नन्हें बंशीधर को भी अपने साथ ले जाया करते थे। पिता द्वारा ओजपूर्ण शैली में गाये जाने वाले आल्हा को बंशीधर मंत्रमुग्ध होकर सुना करते थे। सामाजिक सरोकारों से बंशीधर के लगाव के पीछे उनके बचपन के परिवेश का बहुत बड़ा हाथ था। सन १९१९ में पं॰ छेदीलाल चल बसेे। पारिवारिक जिम्मेदारियों का बोझ अब वंशीधर के सर पर था। यह उनके लिए बड़े संघर्षों का समय थाे। इन्हीं संघर्षों से उनके व्यक्तित्व में जीवटता और अलमस्ती पैदा हुई। इसी समय की कठिनाईयों ने उनमें व्यवस्था के प्रति विद्रोही स्वर पैदा किया। सन १९२५ के करीब वे गणेश शंकर विद्यार्थी के संपर्क में आयेे। विद्यार्थी जी के सानिध्य में उन पर स्वतंत्रता-आंदोलन का रंग गहराने लगा और कविता की धार भी पैनी होती चली गयी। उन्होंने मातृभूमि की सेवा करते हुए स्वतंत्रता आंदोलन में सक्रिय भाग लिया और अनेक बार जेल की यात्रा की।
युक्तिभद्र दीक्षित &quot;पुतान&quot;
"पुतान"
युक्तिभद्र दीक्षित "पुतान" (मृत्यु: 24 जुलाई) एक अवधी और भोजपुरी भाषा के कवि थे, वे कवि बलभद्र प्रसाद दीक्षित "पढ़ीस" के पुत्र हैं। इन्हें ‘मतई भइया’ के नाम से भी जाना जाता था।
पुतान जी ने पचीसो रेडियो नाटक और नौटंकी अवधी और भोजपुरी मे लिखी तथा उनमें भूमिका निभाई।
उमेश चौहान
उमेश कुमार सिंह चौहान (जन्म: 09 अप्रैल 1959; लखनऊ) एक भारतीय प्रशासनिक सेवा (१९८६ केरल कैडर) के अधिकारी और कवि, अनुवादक व लेखक हैं।
उमेश चौहान प्रकाशित पुस्तकों और उनके प्रकाशकों के नाम
काच संक्रमण
अक्रिस्टलीय पदार्थों का कठोर एवं भंगुर प्रावस्था से पिछली हुई रबर-जैसी अवस्था में आना काच-द्रव संक्रमण (या संक्षेप में 'काच संक्रमण') कहलाता है। यह एक व्युत्क्रमणीय प्रक्रिया है। जिस ताप पर काच-द्रव संक्रमण होता है उस ताप को 'काच संक्रमण ताप' Tg कहते हैं। जो भी अक्रिस्टलीय पदार्थ काच-द्रव संक्रमण का गुण प्रदर्शित करते हैं, काच कहलाते हैं। इसके विपरीत, श्यान द्रव का अतिशीतलन करके काच बनाने की प्रक्रिया को काचीकरण (vitrification) कहते हैं।
ध्यान देने योग्य बात है कि यद्यपि काच संक्रमण में पदार्थ के भौतिक गुणों में बहुत अधिक परिवर्तन होता है, तथापि काच संक्रमण अपने आप में प्रावस्था-परिवर्तन (phase transition) नहीं है। Tg का मान क्वथनांक Tm से सदा कम होता है।
बोगोरिया झील
बोगोरिया झील (अंग्रेजी: एक खारे पानी की झील है जो कीनिया के रिफ्ट घाटी क्षेत्र में स्थित है। यह एक रामसर साइट है और बोगोरिया झील राष्ट्रीय रिजर्व के रूप में नवंबर 29, 1973 से संरक्षित है।
यह झील करीब 34 कि॰मी॰ लम्बी और 3.5 कि॰मी॰ चौड़ाई वाली है तथा तकरीबन 700 वर्ग कि॰मी॰ क्षेत्र के बेसिन का जल इसमें प्रवाहित होता है।
छोटा राजहंस
छोटा राजहंस (Lesser flamingo) ("Phoeniconaias minor") राजहंस की एक प्रजाति है जो अफ्रीका के कुछ भागों और भारत के कच्छ तथा चिल्का झील में मुख्य रूप से पाया जाता है। इसका रंग गुलाबी या गुलाबीपन लिये सफ़ेद होता है। यह एक बड़े आकार की चिड़िया है और लगभग 90 सेमी ऊँची होती है। सामान्यतः झीलों और आर्द्र-भूमियों के किनारे पायी जाती है। भारत में इसकी काफ़ी जनसंख्या चिल्का झील में पायी जाती है।
राजस्थान विधानसभा के अध्यक्षों की सूची
प्रथम विधानसभा उपाध्यक्ष लाल सिन्ह शक्तावत थे  भारतीय राज्य राजस्थान में राजस्थान विधानसभा का मुखिया अध्यक्ष होता है। राजस्थान के प्रथम प्रोटम स्पीकर महारावल संग्राम सिंह ।
यह सूची राजस्थान विधान सभा के अध्यक्षों की सूची है।
निखिल चंदवानी
निखिल चंदवानी (जन्म 22 सितंबर 1993) भारतीय लेखक और वृत्तचित्र निर्माता है। बह अमेरिकी साहित्य फोरम सोसाइटी के "कांस्पिरेसी नावेल ऑफ द ईयर" पुरस्कार जीतने वाले पहले भारतीय लेखक हैं। चंदवानी ने प्रतिष्ठित पुरस्कार अपने उपन्यास "कोडेड कांस्पिरेसी" और वृत्तचित्र "एस्केप फ्रॉम केन्या" के लिए मिला है। निखिल चंदवानी का जन्म 22 सितंबर 1993 को नागपुर में हुआ।
धौतपाप
यह तीर्थ मिश्रिख से १३ किलोमीटर दूर है जो गोमती तट पर अवस्थित है। इसके सम्बद्ध गाँव का नाम राजपति भी है। पुराणों के अनुसार यहाँ स्नान से हत्या के पाप तक से मनुष्य की शुद्धि हो जाती है। भगवान की ठाकुरबाड़ी, शिव एवं हनुमान मंदिर यहाँ मान्यताप्राप्त हैं। सबसे रोचक बात ये है कि धूतपाप/ धौतपाप में यहीं गोमती से धूतपापा नामक एक नदी मिलती है जिसका उल्लेख हिसटोरिकल ज्योग्राफी ऑफ़ एन्शेंट इण्डिया ग्रन्थ के पृष्ठ ३२ पर दर्ज है
लोक
लोक एक संस्कृत शब्द है जिसका अर्थ होता है 'संसार'। जैन ग्रन्थ और हिन्दू साहित्य में इसका प्रयोग होता है। जैन ब्रह्माण्ड विज्ञान के अनुसार इस ब्रह्माण्ड में तीन लोक है।
लोक मनुष्य समाज का वह वर्ग है जो आभिजात्य संस्कार, शास्त्रीयता और पांडित्य की चेतना अथवा अहंकार से शून्य है और जो एक परंपरा के प्रवाह में जीवित रहता है।
ओलेस गोनचार
ओलेस गोनचार (यूक्रेनी भाषा : Олесь Гончар ; ३ अप्रैल १९१८ - १२ दिसम्बर १९९५)- प्रसिद्ध उक्रेनी एवं सोवियत लेखक। उन्होने सोवियत समाज में यूक्रेनी संस्कृति के पुनः स्थापना के लिये संघर्ष भी किया।
इनके अनके उपन्यासों में द्वितीय महायुद्ध का वर्णन मिलता है। 'आल्प्स' (१९४७), 'नीला डेन्यूब' (१९४६) और 'स्वर्ण प्राग' (१९४८) उपन्यासों में उन देशवासियों के जीवन का चित्रण किया गया है जिन्हें द्वितीय महायुद्ध में सोवियत सेना ने फासिस्ट जर्मनी से आजाद किया था। 'धरती गूँजती है' उपन्यास में (१९४७) विगत युद्ध के उक्रेनी छापामारों की जिंदगी का चित्र मिलता है। 'पेरेकोप' उपन्यास में (१९५७) १९१९-२० सालों की उक्रेन में हुई घटनाओं का वर्णन है। 'त्व्राया' उपन्यास में पूँजीवादी दुनिया में एक मेहनतकश की जिंदगी और संघर्ष की कहानी है। गोनचार के दो कहानी संग्रह भी प्रकाशित हैं।
रजऊ
रजऊ बुन्देली लोक साहित्य के प्रसिद्ध लोक रचनाकार ईसुरी की फागों की प्रमुख पात्र है।
रजऊ को सम्बोधित ईसुरी की फागों के अंश-
जबसें छुई रजऊ की बइयाँ, चैन परत है नइयाँ सूरज जोत परत बेंदी पै, भर भर देत तरइयाँ कग्गा सगुन भये मगरे पै, छैला सोऊ अबइयाँ कहत ईसुरी सुनलो प्यारी, ज्यो पिंजरा की टुइयाँ
नईयाँ रजऊ तुमारी सानी सब दुनिया हम छानी सिंघल दीप छान लओ घर-घर, ना पदमिनी दिखानी पूरब पच्छिम उत्तर दक्खिन, खोज लई रजधानी रूपवंत जो तिरियाँ जग में, ते भर सकतीं पानी बड़ भागी हैं ओई ईसुरी तिनकी तुम ठकुरानी
गोमल नदी
पाकिस्तान और अफगानिस्तान की नदी है जो उत्तर-पश्चिमी सरहदी सूबे के दक्षिणी हिस्से में है। यह नदी अफगानिस्तान की कोहनाक पर्वतमाला से निकली है। अफगानिस्तान राज्य की सीमा पार करने के बाद जब यह पाकिस्तान में प्रवेश करती है, तब इससे कुंदार नामक पर्वतीय नदी मिलती है। अफगानिस्तान के पूर्वी भाग की यह नदी दक्षिण-पूर्व की ओर से बह कर पाकिस्तान में प्रवेश करने के बाद इसका बहाव सीधे पूर्व की तरफ हो जाता है। दोमंदी से मुर्तजा तक नदी में उत्तर से वानातोई तथा दक्षिण से झाब नामक नदियाँ मिलती है। गोमल नदी डेरा इस्माइल खाँ के पास सिंध नदी से मिलती है। बाढ़ आने पर ही इसका पानी सिंधु नदी तक पहुँच पाता है अन्यथा अधिकांश पानी सिंचाई में खर्च हो जाता है।
सूरजदास
सूरजदास एक प्राचीन संत एवं कवि थे। इन्होने भगवान श्रीराम पर आधारित संक्षित्प्त पुस्तक रामजन्म की रचना की थी। सूरजदास कृति ‘रामजन्म’ को सन १९६६ में बिहार राष्ट्रभाषा परिषद् द्वारा प्रकाशित किया गया।
अवधी में सूरजदास कृत ‘रामजन्म’ नामक पुस्तक के सम्बन्ध में डाॅ वासुदेव शरण अग्रवाल का एक महत्वपूर्ण शोध आलेख है। डाॅ. अग्रवाल लिखते हैं, गोस्वामी तुलसीदास ने रामचरितमानस की रचना 1574 ईस्वी में की थी और फिर संत सूरजदास की रचना रामजन्म का कालखंड लगभग 1470-1475 ईस्वी का बताते हैं। सुराजदास तुलसीदास के पूर्व हुए थे।
नारायण साईं
नारायण साईं (जन्म: 29 जनवरी 1972, नारायण सिरुमलानी/हरपलानी) एक भारतीय अध्यात्मिक सत्संगकर्ता हैं। वे वर्तमान में सूरत के लाजपोर जेल में एक साधिका का बलात्कार के विचाराधीन मामले में बंद हैं। वे आसाराम बापू के इकलौते पुत्र है।
नारायण साईं का जन्म जनवरी, 1972 को हुआ था। उनका पूरा नाम नारायण हरपलानी है। उनके अनुयायी उन्हें नारायण साईं के नाम से भी पुकारते हैं। नारायण साईं ने नौवीं कक्षा तक पढ़ाई की है। अपने पिता आसाराम बापू की तरह ही नारायण साईं पर भी धार्मिक प्रवचन करते है। नारायण साईं की बहन भारती श्रीजी और माँ लक्ष्मी देवी भी आसाराम बापू की तरह प्रवचन और आध्यात्म से जुड़ी हुई हैं।
नारायण साईं भारत और विदेशो में विभिन्न सामाजिक कल्याण कार्यक्रमों से जुड़े हुए है। उन्होंने मध्य प्रदेश और गुजरात के कई दूरदराज के क्षेत्रों में गरीबी उन्मूलन के लिए परियोजनाओं का नेतृत्व किया है और साथ ही देश के विभिन्न भागों में नशा मुक्ति, तनाव प्रबंधन, पर्यावरण संरक्षण और आपदा राहत कार्य किया हैं। नारायण साईं ने भारत के अतिरिक्त कई एशियाई, मध्य पूर्वी, अफ्रीकी, अमेरिकी और यूरोपीय देशों में सनातन धर्म का प्रचार किया।  लेह के सिंघु दर्शन रिसॉर्ट में मुफ्त ध्यान और योग शिविर आयोजित किया।
दिल्ली, गुजरात समेत राजस्थान, बिहार, मध्यप्रदेश, महाराष्ट्र और उत्तर प्रदेश के गाजियाबाद, मुरादाबाद, आगरा, बरेली, लखनऊ, शाहजहांपुर, लखीमपुर खीरी, उझियानी समेत कई जगहों पर नारायण साईं के ६० से ज्यादा आश्रम हैं।
आसाराम और उनके बेटे नारायण साईं पर सूरत की दो बहनों ने जहांगीरपुरा पुलिस चौकी में रेप की शिकायत दर्ज की है। सूरत पुलिस ने 6 अक्टूबर को दोनों के खिलाफ एक एफआईआर दर्ज की थी। पीडि़त बहनों में से छोटी ने शिकायत दर्ज कराई है कि 2002 से 2005 के दौरान नारायण साईं ने कई बार उसका यौन उत्पीड़न किया। जबकि बड़ी बहन ने आसाराम के खिलाफ़ शिकायत दर्ज कराई है। उसकी शिकायत के अनुसार, 1997 से 2006 तक अहमदाबाद के आश्रम में आसाराम ने बार बार उसका यौन उत्पीडऩ किया था। फिलहाल पिता पुत्र जेल में है । नारायण साईं को निचली अदालत ने दोषी मानते हुए आजीवन कारावास की सजा सुनाई।  नारायण साई के वकील का कहना है कि नारायण साईं पर जो भी आरोप लगे है झुठे है और निचली अदालत के फैसले को हम हाइकोर्ट में चुनौती देंगे।।
जीवन आधार
उन सभी चिकित्सा तथा तकनीकों को जीवन आधार (Life support) कहते हैं जिनका उपयोग चिकित्सीय आपातकाल की स्थिति में जान बचाने के लिये किया जाता है, जब एक या अधिक अण्ग काम करना बन्द कर देते हैं।
क्या आप अंधेरे से डरते हैं? एपिसोड की सूची
यह बच्चों के लिए एक कनाडियन टेलीविजन श्रृंखला क्या आप अंधेरे से डरते हैं? (अंग्रेज़ी: Are You Afraid of the Dark?) के प्रकरणों की एक सूची है। यह कनाडियन टीवी चैनल पर १९९० से २००० तक और १९९२ से २००० तक निकलोडियन चैनल पर संयुक्त राज्य अमेरिका में दिखाया गया था।
यह भारत में, 15 सितंबर, 2008 को हंगामा टीवी पर में प्रसारित किया। उस समय तक शो आधिकारिक तौर पर हिंदी में डब किया गया था। यह 8:30 पर हर रात नए एपिसोड के साथ सोमवार से शुक्रवार तक प्रसारित किया गया था। 2012 में, शो सोनिक निकलोडियन के लिए स्थानांतरित कर दिया। द वही हिंदी डब संस्करण चले गए उस चैनल के लिए। यह हवा दोहराता जारी रखा 2013 तक।
अग्रहरि सिख
अग्रहरि सिख उत्तर और पूर्वी भारत का एक पिछड़ा सिख समुदाय हैं, जो मुख्यतः बिहार, झारखण्ड, पश्चिम बंगाल में पाए जाते हैं। इन्हें बिहारी सिख भी कहा जाता हैं, क्योंकि सदियों से अग्रहरि सिख का बिहार में बसेरा रहा है। यह समुदाय सिख के नौवे गुरु तेग बहादुर जी के समय में उनके आसाम यात्रा के दौरान सिख धर्म में परिवर्तित हुआ था।
झांसी की रानी (टीवी धारावाहिक)
झांसी की रानी एक भारतीय ऐतहासिक धारावाहिक है जो झांसी की रानी लक्ष्मीबाई के जीवन पर आधारित है। यह धारावाहिक जितेन्द्र श्रीवास्तव के निर्देशन में बना है। इसका प्रथम प्रसारण ज़ी टीवी पर १८ अगस्त २००९ को किया गया था। रानी लक्ष्मीबाई के बाल जीवन की भूमिका उल्का गुप्ता नामक बाल अभिनेत्री ने निभाई। ०८ जून २०१० को धारावाहिक की कहानी ने कई साल बाद का मोड़ लिया। तत्पश्चात् कृतिका सेंगर ने युवा रानी की भूमिका निभाई। कार्यक्रम का अंतिम अध्याय १९ जून २०११ को प्रसारित हुआ। इसका ज़ी मराठी पर धारावाहिक "झाशीची राणी" यह पुनःनिर्माण है।
झांसी की रानी भारतीय टेलीविजन इतिहास का एक अत्यन्त प्रसिद्ध कार्यक्रम है जो ज़ी टीवी पर प्रसारित हुआ था। धारावाहिक की कहानी विस्तारपूर्वक पढ़ने के लिए कृपया रानी लक्ष्मीबाई की जीवनी पढ़ें।
सनीवेल, कैलिफ़ोर्निया
सनीवेल ( या ) संयुक्त राज्य अमेरिका के कैलिफ़ोर्निया राज्य में सांटा क्लॅरा काउंटी में स्थित है।
पालो आल्टो, कैलिफ़ोर्निया
पालो आल्टो (, ) संयुक्त राज्य अमेरिका के कैलिफ़ोर्निया राज्य में सांटा क्लॅरा काउंटी के उत्तर पश्चिम कोने में स्थित है।
गासपार दे पोर्तोला (स्पेनिश: Gaspar de Portolà) ने वर्ष १७६९ में पालो आल्टो का पहला उल्लेख किया।
द्वारकानाथ कोटणीस
डॉ द्वारकानाथ शान्ताराम कोटणीस (10 अक्टूबर 1910 - 9 दिसम्बर 1942) एक भारतीय चिकित्सक थे जिन्हें १९३८ के चीन-जापान युद्ध के समय अन्य चार चिकित्सकों के साथ चिकित्सकीय सहायता प्रदान करने के लिये चीन भेजा गया था। इन्होंने बिना किसी स्वार्थ के चीनी सैनिको की सेवा की । जिसे देखकर वहा के सैन्य अधिकारी भी हैरान थे।
गहमर
गहमर उत्तर प्रदेश के गाजीपुर जिले का एक गाँव है। यह गाँव भारत का सबसे बड़ा गाँव है। यह  एशिया  महाद्वीप का सबसे बड़ा गांव है | यह पटना और मुगलसराय रेल मार्ग पर स्थित है | गाँव के पश्चिम छोर पर कमइच्छा माई (माँ कामाख्या) का मंदिर स्थित है ।
गहमर गॉव से इंडि‍यन आर्मी में हैं 10 हजार जवान
1. इस गांव के करीब 10 हजार लोग इंडि‍यन आर्मी में जवान से लेकर कर्नल तक हैं, जबकि 14 हजार से ज्यादा भूतपूर्व सैनिक हैं।
2. रिकॉर्ड के मुताबिक, 2009 के लोकसभा चुनाव में गांव में 24 हजार 734 वोटर्स रहे।
3. गांव गाजीपुर से 40 किलोमीटर की दूरी पर स्थित है। गहमर में एक रेलवे स्टेशन भी है, जो पटना और मुगलसराय से जुड़ा हुआ है।
4. इतिहासकारों के मुताबिक, सन् 1530 में कुसुम देव राव ने 'सकरा डीह' नामक स्थान पर इसे बसाया था।
5 गांव 22 टोले में बंटा हुआ है और हर पट्टी किसी न किसी प्रसिद्ध व्यक्ति सैनिक के नाम पर है।
6. प्रथम और द्वितीय विश्वयुद्ध हो या 1965 और 1971 के युद्ध या फिर कारगिल की लड़ाई, सब में यहां के फौजियों ने बढ़-चढ़कर हिस्सा लिया।
7. विश्वयुद्ध के समय अंग्रेजों की फौज में गहमर के 228 सैनिक शामिल थे, जिनमें 21 मारे गए थे। इनकी याद में गहमर में एक शिलालेख लगा हुआ है।
8. गहमर के भूतपूर्व सैनिकों ने पूर्व सैनिक सेवा समिति नामक संस्था बनाई है। गांव के युवक गांव से कुछ दूरी पर गंगा तट पर स्थित मठिया चौक पर सुबह-शाम सेना की तैयारी करते नजर आ जाते हैं।
9. इंडियन आर्मी गहमर में ही भर्ती शिविर लगाया करती थी, लेकिन 1986 में इसको किसी कारण से बंद कर दिया गया।
10. सैनिकों की भारी संख्या को देखते हुए भारतीय सेना ने गांव के लोगों के लिए सैनिक कैंटीन की भी सुविधा उपलब्ध कराई थी। जिसके लिए वाराणसी आर्मी कैंटीन से सामान हर महीने में गहमर गांव में भेजा जाता था, लेकिन पिछले कई सालों से यह सेवा बंद चल रही है।
राष्ट्रोत्थान परिषत्
राष्ट्रोत्थान परिषत् कर्नाटक की एक समाजसेवी संस्था है। इसकी स्थापना १९६५ में की गयी थी। कर्नाटक में समाजसुधार के लक्ष्य से यह राष्ट्रीय स्वयंसेवक संघ द्वारा आरम्भ की गयी संस्था है।
राष्ट्रोत्थान परिषत कर्नाटक में अनेकों प्रकल्प चलाती है, जैसे-
इस्लाम के अनुसार विश्व का विभाजन
आरम्भिक इस्लामी न्यायविदों ने विश्व को दारुल-इस्लाम (इस्लाम का घर) और दारुल-हरब आदि में बाँटा है यद्यपि कुरान और हदीस में इस प्रकार की संकल्पना मौजूद नहीं है।इसके भी तीन उपविभाग हैं-
अग्रदास
अग्रदास (१६वी शताब्दी) एक संत और कवि थे। वें कृष्णदास पयहारी के शिष्य थे। अग्रदासजी के शिष्य नाभादास जी थे, जिन्होंने 'भक्तमाल' धार्मिक ग्रन्थ की रचना की थी। भक्तिकाल के कवियों में स्वामी अग्रदास के शिष्य नाभादास का विशिष्ट स्थान है।
अग्रदास "रसिक संप्रदाय" के संस्थापक आचार्य थे। उनका जन्म १६वी शती का उत्तरार्द्ध बताया जाता हैं। अग्रदास, स्वामी रामानंद के शिष्य-परम्परा के चौथी पीठी में हुए- रामानंद, अनंतानंद, श्रीकृष्णदास पयहारी, अग्रदास।
अग्रदास जी का एक पद इस प्रकार है -
पहरे राम तुम्हारे सोवत। मैं मतिमंद अंधा नहिं जोवत॥ अपमारग मारग महि जान्यो। इंद्री पोषि पुरुषारथ मान्यो॥ औरनि के बल अनतप्रकार। अगरदास के राम अधार॥
स्वामी अग्रदास के निम्न पुस्तकों का पता चला है -
सिद्धगिरि ग्रामजीवन संग्रहालय
सिद्धगिरि ग्रामजीवन संग्रहालय महाराष्ट्र के कोल्हापुर जिले में स्थित है। जो कनेरी मठ के नाम से भी लोकप्रिय है। यह एक ऐसा गाँव है जहाँ किसान हल और बैल के साथ खड़े मिलेंगे। गाँव की औरतें कुँए में पानी भरने जाती हुई दिखेंगी। बच्चे पेड़ के नीचे गुरुकुल शैली में पढ़ाई कर रहे हैं, किसान खेत में भोजन कर रहे हैं और आस-पास पशु चारा चर रहे हैं। गाँव के घरों का घर-आँगन और विभिन्न कार्य करते लोग, लेकिन सब कुछ स्थिर ठहरा हुआ फिर भी एकदम सजीव, जीवंत।
महाराष्ट्र में कोल्हापुर को न सिर्फ दक्षिण की काशी, बल्कि महालक्ष्मी मंदिर भी है जो काफी प्रसिद्ध है। साथ ही यहां के प्राचीन मंदिर देश-विदेश के पर्यटकों के आकर्षण का विषय हैं। कोल्हापुर से केवल दस किलोमीटर की दूरी पर एक छोटा-सा शांत गांव है। सिद्धगिरि ग्रामजीवन संग्रहालय जिसे कनेरी मठ के नाम से भी जाना जाता है जो देश के प्राचीनतम मठों में गिना जाने वाला है।
सिद्धगिरी मठ के 27वें मठाधिपति काड़सिद्धेश्वर महाराज के शुभ हाथों से सिद्धगिरी संग्रहालय की नींव रखी गई। जुलाई २००७ में इसका उद्घाटन किया गया था। आठ एकड़ के खुले क्षेत्र में फैली यह जगह गांव की दुनिया की झलक दिखलाती है। आज पूरे देश में अपने आप में इकलौता और अनूठा संग्रहालय कहलाता है। यहाँ ग्रामीण जिंदगी की छवियों को मूतिर्यो में समेटने की कोशिश की गई है। इस संग्रहालय की स्थापना लंदन के मैडम तुसाद मोम संग्रहालय से प्रेरित होकर की गई है।
संग्रहालय की स्थापना करने वाले सिद्धगिरि गुरुकुल के प्रमुख काड़सिद्धेश्वर स्वामी के अनुसार-
इस संग्रहालय में कई प्राचीन संतों की मूर्तियां हैं। उदाहरण के लिए एक पेड़ के नीचे महर्षि पतंजलि को प्राचीन शैली में कक्षा लेते दिखाया गया है। कुछ ही मीटर की दूरी पर महर्षि कश्यप को एक रोगी का इलाज करते दिखाया गया है। यहां महर्षि कणाद को वैज्ञानिक शोध में लीन देखा जा सकता है, वहीं महर्षि वराह मिहिर ग्रह-नक्षत्रों की दुनिया से अपने शिष्यों को अवगत कराते नजर आते हैं। ईंट, पत्थरों से निर्मित इस संग्रहालय में प्रतिमाओं का निर्माण सीमेंट से किया गया है। इसके लिए करीब ८० कुशल मूर्तिकारों की सेवा ली गई।
प्राणचंद चौहान
प्राणचंद चौहान भक्तिकाल के कवि थे। 'रामायण महानाटक' उनकी प्रसिद्ध कृति है। इनके व्यक्तित्व पर पर्याप्त विवरण नहीं मिलता है।
पं. रामचंद्र शुक्ल के अनुसार, संस्कृत में रामचरित संबंधी कई नाटक हैं जिनमें कुछ तो नाटक के साहित्यिक नियमानुसार हैं और कुछ केवल संवाद रूप में होने के कारण नाटक कहे गए हैं। इसी पिछली पद्धति पर संवत 1667 (सन् 1610ई.) में प्राणचंद चौहान रामायण महानाटक लिखा।
प्राणचन्द की रचना का ढंग नीचे उद्धृत अंश से ज्ञात हो सकता है-
भारत विकास संगम
भारत विकास संगम एक सम्मेलन है जिसकी कल्पना के एन गोविन्दाचार्य ने की थी। इसके संयोजक समाजसेवी एवं राज्यसभा के सांसद वसव राज पाटिल हैं।
श्री गोविन्दाचार्य का मानना है कि देश के सामने आज जो समस्याएं हैं, उनसे निपटने के लिए बौद्धिक, रचनात्मक और आंदोलनात्मक स्तर पर काम करने की जरूरत है। रचनात्मक कार्यों के लिए भारत विकास संगम का गठन किया गया। इस संगठन में राजनीतिक कार्यकर्ताओं को दूर रखने की लगातार कोशिश की गई।
हृदयराम
हृदयराम एक प्राचीन कवि एवं कृष्णदास जी के पुत्र थे। हृदयराम पंजाब के रहने वाले थे। वे रामभक्त थे, उनकी रचनाये भगवा राम को समर्पित थी। वे हनुमन्नाटक के रचयिता हैं।
इन्होंने सन् १६२३ में संस्कृत के हनुमन्नाटक के आधार पर भाषा हनुमन्नाटक लिखा जिसकी कविता बड़ी सुंदर और परिमार्जित है। इसमें अधिकतर कविता और सवैये में बड़े अच्छे संवाद हैं। रामचरित मानस के रचयिता गोस्वामी तुलसीदास ने अपने समय की सारी प्रचलित काव्य पद्धतियों पर 'रामचरित' का गान किया। केवल रूपक या नाटक के ढंग पर उन्होंने कोई रचना नहीं की। तुलसीदास के समय से ही उनकी ख्याति के साथ साथ रामभक्ति की तरंगें भी देश के भिन्न भिन्न भागों में उठ चली थीं। अत: उस काल के भीतर ही नाटक के रूप में कई रचनाएँ हुईं जिनमें सबसे अधिक प्रसिद्ध हृदयराम का हनुमन्नाटक हुआ।
श्री बाली के अनुसार हृदयराम पंजाबी थे, तथा उनके "हनुमन्नाटक" को गुरु गोविन्द सिंह सदा अपने साथ रखते थे। इससे सीखो में भी बड़ा सम्मान हैं। पूरा ग्रन्थ लगभग डेढ़ हजार छंदों में समाप्त हुआ हैं। "हनुमन्नाटक" में हनुमान का चरित नहीं, अपितु भगवान राम का जीवन वृत्त, जानकी-स्वयंवर से लेकर राज्याभिषेक तक प्रस्तुत है।
ह्रदयराम के छन्द के उदाहरण निम्न हैं-
देखन जौ पाऊँ तौ पठाऊँ जमलोक, हाथ दूजो न लगाऊँ, वार करौं एक करको। मीजि मारौं उर ते उखारि भुजदंड, हाड़, तोरि डारौं बर अवलोकि रघुबर को। कासों राग द्विज को, रिसात भहरात राम, अति थहरात गात लागत है धार को। सीता को संताप मेटि प्रगट प्रताप कीनों, को है वह आप चाप तोरयो जिन हर को।
जानकी को मुख न बिलोक्यों ताते कुंडल, न जानत हौं, वीर पायँ छुवै रघुराई के। हाथ जो निहारे नैन फूटियो हमारे, ताते कंकन न देखे, बोल कह्यो सतभाइ के। पाँयन के परिबे कौ जाते दास लछमन, यातें पहिचानत है भूषन जे पायँ के। बिछुआ है एई, अरु झाँझर हैं एई जुग, नूपुर हैं, तेई राम जानत जराइ के।
सातों सिंधु, सातों लोक, सातों रिषि हैं ससोक, सातों रबि घोरे, थोरे देखे न डरात मैं। सातों दीप, सातों ईति काँप्यई करत और सातों मत रात दिन प्रान हैं न गात मैं। सातों चिरजीव बरराइ उठैं बार बार, सातों सुर हाय हाय होत दिन रात मैं। सातहूँ पताल काल सबद कराल, राम भेदे सात ताल, चाल परी सात सात मैं
एहो हनू! कह्यौ श्री रघुबीर कछू सुधि है सिय की छिति माँही? है प्रभु लंक कलंक बिना सुबसै तहँ रावन बाग़ की छाँहीं जीवति है? कहिबेई को नाथ, सु क्यों न मरी हमतें बिछुराहीं। प्रान बसै पद पंकज में जम आवत है पर पावत नाहीं।
हनुमन्नाटक
हनुमन्नाटक संवत १६२३ में संस्कृत भाषा मे रचित कवि हृदयराम द्वारा रचित भगवान राम के जीवन पर आधारित धार्मिक ग्रन्थ हैं। श्री बाली के अनुसार हृदयराम पंजाबी थे, तथा उनके "हनुमन्नाटक" को गुरु गोविन्द सिंह सदा अपने साथ रखते थे। इससे सीखो में भी बड़ा सम्मान हैं। पूरा ग्रन्थ लगभग डेढ़ हजार छंदों में समाप्त हुआ हैं। "हनुमन्नाटक" में हनुमान का चरित नहीं, अपितु भगवान राम का जीवन वृत्त, जानकी-स्वयंवर से लेकर राज्याभिषेक तक प्रस्तुत है।
त्रिभुज असमिका
गणित में त्रिभुज असमिका (triangle inequality) यह है-
यदि "x", "y" और "z" किसी त्रिभुज की भुजाओं की लम्बाई हैं, तो त्रिभुज असमिका के अनुसार,
दूसरे शब्दों में, किसी त्रिभुज ABC में,
इन असमिकाओं से निम्नलिखित असमिका निकाली जा सकती है- इसका ज्यामितीय अर्थ यह है- "त्रिभुज की किन्हीं दो भुजाओं की लम्बाई का अन्तर तीसरी भुजा के बराबर या उससे छोटा होता है।"
formula_6, तो :
मानकित सदिश समष्‍टि (Normed vector space) के लिये,
इसका सामान्यीकृत रूप यह है-
किसी वास्तविक फलन formula_11 के लिये,
बर्नूली असमिका
वास्तविक विश्लेषण में बर्नूली असमिका (Bernoulli's inequality) निम्नलिखित है-
यदि घातांक "r" कोई सम संख्या हो तो यह असमिका "सभी" वास्तविक संख्याओं  "x" के लिये सही है।
इस असमिका का सही-सही रूप (strict version) यह है-
बर्नूली की असमिका का उपयोग प्रायः अन्य असमिकाओं को सिद्ध करते समय एक महत्वपूर्ण चरण के रूप में होता है। स्वयं इस असमिका को गणितीय आगमन (mathematical induction) की सहायता से सिद्ध किया जा सकता है।
नरेश अग्रवाल
डॉ नरेश अग्रवाल (जन्म: ०१ सितंबर १९६०) एक भारतीय कवि एवं लेखक हैं। वे जमशेदपुर, झारखण्ड से हैं, लेकिन झुनझुनू, राजस्थान इनका पैत्रिक स्थान हैं। वे द्वैमासिक पत्रिका 'कुरजाँ' के सह-सम्पादक और ‘मरुधर’ रंगीन द्विमासिक साहित्यिक पत्रिका के सम्पादक हैं।
क्विकर
क्विकर भारत के सबसे बड़े ऑनलाइन और मुंबई, भारत में स्थित मोबाइल वर्गीकृत विज्ञापन जालस्थल है। यह १२ जुलाई २००८ को प्रारंभ हुआ। वर्तमान में ९०० शहरो मैं उपलब्थ है।
पहले इसका नाम किजिजी था। इसे बाद में परिवर्तित कर के क्विकर नाम रखा गया। यह इबे व मेटरिक्स के सहयोग से नए रूप में प्रारंभ हुआ।
स्पोर्ट्सकीड़ा
स्पोर्ट्सकीड़ा (अंग्रेज़ी:"Sportskeeda") यह एक बैंगलोर भारत में स्थित अनेक खेलों पर आधारित एक जालस्थल है।
यह २००९ मैं प्रारंभ हुआ। इसका नाम अग्रेजी शब्द स्पोर्ट्स व हिन्दी शब्द कीड़ा से मिला कर बनाया गया है।
रंगरसिया (धारावाहिक)
रंगरसिया एक भारतीय टेलीविजन धारावाहिक है जो कलर्स टीवी पर प्रसारित होता था। यह धारावाहिक एक ग्रामीण लड़की पार्वती (सनाया ईरानी) एवं एक सीमा सुरक्षा दल के अधिकारी रूद्र (आशीष शर्मा) पर आधारित है। रंगरसिया जैसलमेर और जोधपुर जैसे स्थानों पर फिल्माया गया है। यह कार्यक्रम एक ग्रामीण लड़की पार्वती (सनाया ईरानी) व एक सेना अधिकारी रूद्र प्रताप राणावत (आशीष शर्मा) की अनोखी प्रेम कहानी से संबंधित है। रुद्र के लिए प्यार का कोई अर्थ नहीं होता। वह प्यार से नफरत करता था। उसके लिए काम ही कर्त्तव्य है। परन्तु पारो के लिए प्यार एक आशा है।
बाद में, यह कहानी रुद्र एवं पारो की प्रेम कहानी के आसपास ही घूमती रहती है।
आसूस
आसूस टेक कंप्यूटर इंक॰ (अंग्रेजी: ASUSTeK Computer Inc)(), जिसे सामान्यतया आसूस के नाम से जाना जाता है, (; ), और इसी नाम से यह अपने व्यापर करती है, कंप्यूटर हार्डवेयर और इलेक्ट्रोनिक्स की एक ताईवानी बहुराष्ट्रीय कंपनी जिसका मुख्यालय ताइपेई, ताइवान में है।
इसके उत्पादों में डेस्कटॉप कंप्यूटर, लैपटॉप, नोटबुक, मोबाइल फोन इत्यादि हैं। कंपनी का स्लोगन पहले ""Inspiring Innovation. Persistent Perfection."" और अब, वर्तमान समय में ""In Search of Incredible."" है।
आसूस, (लेनेवो, एचपी, डेल और एसर के बाद) है।
आसूस "" के "InfoTech 100" और "Asia’s Top 10 IT Companies" की रैंकिंग में सूचित है, साथ ही यह ताइवान की दस सबसे बड़ी आई टी हार्डवेयर कंपनियों की लिस्ट (२००८) में भी पहले स्थान पर शुमार है।
आसूस प्राथमिक तौर पर और द्वितीयक रूप से में अनुसूचित है।
स्मार्टफोन (smartphone) एसस ने भी कई एंड्रॉयड आधारित स्मार्टफोन लॉन्च किए हैं और वर्तमान में भारत, चीन और अन्य एशियाई देशों की तरह बड़ा मोबाइल बाजार में बहुत प्रभावशाली है। यह ZenFone श्रृंखला के रूप में जाना जाता है।
इसके अतिरिक्त, एसस को Padfone श्रृंखला के रूप में जाना जाता है जैसे स्मार्टफोन और टैबलेट्स उपकरणों का उत्पादन किया।  ॥
कॉमेडी नाइट्स विद् कपिल
कॉमेडी नाइट्स विद् कपिल कलर्स चैनल पर प्रसारित होने वाला हास्य अभिनेता कपिल शर्मा का एक हास्य कार्यक्रम हैं इसमें दर्शकों को हास्य रस के साथ-साथ गणमान्य व्यक्तियों के बारे में जानने-समझने का अवसर मिलता है क्योंकि कार्यक्रम में विशिष्ट व्यक्तियों से साक्षात्कार भी किया जाता है।
महाराजा अग्रसेन कॉलेज
महाराजा अग्रसेन कॉलेज यह दिल्ली विश्वविद्यालय का वसुन्धरा एंक्लेव, दिल्ली में स्थित एक कॉलेज हैं।
महाराजा अग्रसेन कॉलेज, जगाधरी
महाराजा अग्रसेन कॉलेज कुरुक्षेत्र विश्वविद्यालय से संलग्न कला और वाणिज्य का महाविद्यालय हैं, जो जगाधरी, हरियाणा में स्थित हैं। कॉलेज की स्थापना सन 1971 में 'महाराजा अग्रसेन सभा, जगाधरी' द्वारा किया गया था।
महाराजा अग्रसेन प्रबंधन और प्रौद्योगिकी संस्थान
महाराजा अग्रसेन प्रबंधन और प्रौद्योगिकी संस्थान (Maharaja Agrasen Institute of Management and Technology-MAIMT) की स्थापना सन 1997 हुआ था।
महाराजा अग्रसेन प्रबंधन और प्रौद्योगिकी संस्थान, बैचलर ऑफ इंजीनियरिंग (कम्प्यूटर साइंस एण्ड इंजीनियरिंग, इलेक्ट्रॉनिक्स और संचार इंजीनियरिंग, इलेक्ट्रिकल और इलेक्ट्रॉनिक्स इंजीनियरिंग, सूचना प्रौद्योगिकी और यांत्रिक और ऑटोमेशन इंजीनियरिंग) और मास्टर ऑफ बिजनेस एडमिनिस्ट्रेशन कोर्स चलता है। इन कार्यक्रमों में गुरु गोबिंद सिंह इंद्रप्रस्थ विश्वविद्यालय, दिल्ली से संबद्ध हैं।
महाराजा अग्रसेन प्रबंधन और प्रौद्योगिकी संस्थान शिक्षा की गुणवत्ता को बढ़ावा देने के उद्देश्य से अच्छी तरह से जाना जाता हैं। उद्योगपति, व्यापारी, पेशेवर और समाजसेवी के एक समूह द्वारा पदोन्नत महाराजा अग्रसेन तकनीकी शिक्षा सोसायटी द्वारा स्थापित है। अपने अस्तित्व के कम समय में MAIT हार्डवेयर की एक उच्च डिग्री के साथ अपनी अच्छी तरह से सुसज्जित प्रयोगशाला के माध्यम से उत्कृष्टता के एक उच्च स्तर को छुआ है - सॉफ्टवेयर सिम्बायोसिस और विशेष रूप से इंजीनियरिंग की विशेष शाखा के लिए डिजाइन सॉफ्टवेयर आवेदन के साथ पूरक हार्डवेयर आधारित इंजीनियरिंग शिक्षा पर तनाव जारी रखा। प्रत्येक और हर प्रयोगशाला और संस्थान में सुविधा अच्छी तरह से नवीनतम कंप्यूटिंग उपकरणों के साथ सुसज्जित है। वर्तमान में पांच सौ से अधिक नवोदित इंजीनियरों संस्थान पर हैं।
महाराजा अग्रसेन प्रौद्योगिकी संस्थान
महाराजा अग्रसेन प्रौद्योगिकी संस्थान नई दिल्ली, भारत में स्थित एक शासकीय इंजीनियरिंग महाविद्यालय है, जो गुरु गोबिन्द सिंह इन्द्रप्रस्थ विश्वविद्यालय से सम्बद्ध है।
श्री अग्रसेन महाविद्यालय, दालखोला
श्री अग्रसेन महाविद्यालय या श्री अग्रसेन कॉलेज उत्तर दिनाजपुर जिला, पश्चिम बंगाल में एक महाविद्यालय हैं, इसकी स्थापना 1995 में हुआ था।
महाराजा अग्रसेन मेडिकल कॉलेज, अग्रोहा
महाराजा अग्रसेन मेडिकल कॉलेज अग्रोहा, हिसार  स्थित एक मेडिकल कॉलेज हैं। ये पंडित बी.डी.शर्मा यूनिवर्सिटी ऑफ़ हेल्थ साइंस, रोहतक से संलग्न और मेडिकल काउंसिल ऑफ़ इंडिया द्वारा रेकॉग्नाइज्ड हैं। यहाँ शैक्षणिक संस्थान ऐतिहासिक और पौराणिक महापुरुष महाराजा अग्रसेन के नाम पर रखा गया हैं।
महाराजा अग्रसेन अस्पताल, नई दिल्ली
महाराजा अग्रसेन अस्पताल नई दिल्ली में वेस्ट पंजाबी बाग़ में स्थित हैं। अस्पताल में ३०० बेड हैं। अस्पताल का नाम ऐतिहासिक एवं पौराणिक महापुरुष महाराजा अग्रसेन के नाम पर हैं।
महाराजा अग्रसेन कॉलेज ऑफ़ इंजीनियरिंग एंड टेक्नोलॉजी
महाराजा अग्रसेन कॉलेज ऑफ़ इंजीनियरिंग एंड टेक्नोलॉजी जे.पी. नगर, उत्तर प्रदेश में स्थिक एक शैक्षणिक संस्थान हैं, जो उत्तर प्रदेश प्राविधिक विश्वविद्यालय से संलग्न हैं।
वसाचूषण
वसाचूषण (वसा: चर्बी। चूषण: चूसना; अंग्रेजी: Liposuction), एक सौंदर्य शल्यक्रिया है जिसमें मानव शरीर की कई अलग अलग जगहों से वसा (चर्बी) को निकाला जाता है। आमतौर पर यह शल्यक्रिया पेट, जांघ, नितंब और गर्दन पर जमी वसा को निकालने के लिए की जाती है।
किसी एक सत्र में सुरक्षित रूप से कितनी वसा निकाली जा सकती है, यह कई कारकों पर निर्भर करता है और इसका निर्णय चिकित्सक और रोगी को मिल कर करना होता है। किसी एक सत्र में बहुत ज्यादा वसा निकालने के नकारात्मक पहलू भी हैं। जिन रोगियों में किसी एक स्थान से यदि आवश्यकता से अधिक वसा निकाल दी गयी हो उनके शरीर की त्वचा पर असामान्य रूप से बनी "गुठलियों" और/या "गड्ढ़ों" को देखा जा सकता है। शल्यक्रिया से जुड़े जोखिम वसा की निकाली गयी मात्रा के साथ बढ़ते जाते हैं।
इमेज सेंसर
एक छवि संवेदक एक इलेक्ट्रॉनिक सिग्नल में एक ऑप्टिकल छवि धर्मान्तरित एक युक्ति है। यह ज्यादातर डिजिटल कैमरा, कैमरा मॉड्यूल और अन्य इमेजिंग उपकरणों में प्रयोग किया जाता है। प्रारंभिक अनुरूप सेंसर वीडियो कैमरा ट्यूब थे; वर्तमान में इस्तेमाल किया प्रकार सेमीकंडक्टर कपल्डडीवैसेस (CCD) या एक्टिव पिक्सेल सैंसर जिस मे कॉम्प्लिमेंटरी मेटल ऑक्साइड सेमीकंडक्टर या N-टाइप मेटल ऑक्साइड सेमीकंडक्टर (NMOS, Live MOS) हैं।
आज ज्यादातर डिजिटल कैमरों में सीसीडी इमेज सेंसर (CCD) या CMOS सेंसर का उपयोग होता हॅ। दोनों प्रकार के सेंसर प्रकाश पर कब्जा करने और विद्युत संकेतों में परिवर्तित करने का एक ही कार्य को पूरा करतें हँ।
सीसीडी इमेज सेंसर की प्रत्येक कोशिका एक एनालॉग डिवाइस है। जब लाइट चिप पर गिरती हॅ तो प्रत्येक तस्वीर सेंसर में एक छोटे से बिजली के प्रभारी के रूप में आयोजित हो जाती हॅ। एक समय में एक ही पिक्सेल चार्जेज से वोल्टेज में बदल जाता हॅ। कैमरे में अतिरिक्त सर्किट वोल्टेज को डिजिटल जानकारी में बदल देता हॅ।
ट्युबरक्युलिन
ट्युबरक्युलिन (Tuberculin) एक प्रकार का अनुर्वर द्रव है, जिसका टीका लगाया जाता है। यह यक्ष्मा रोगाणु माइक्रोबैक्टिरियम ट्यूबरकुलोसिस के कृत्रिम संवर्धन से बनाया जाता है। प्रयोग, निदान तथा चिकित्सा क्षेत्र में इसका बहुत उपयोग होता है।
इस रोगाणु के आविष्कारक राबर्ट कॉक ने पहला ट्युबरक्युलिन १८९० ई. में मांस-रस-मिश्रित तरल माध्यम पर उगाए हुए संवर्धन से बनाया। संवर्धन का यह छनित, सांद्रित और रोगाणुहीन भाग था। यह ट्युबर्क्युलिन तरल, लसलसा और पारदर्शक पदार्थ था। इसे पुराना ट्युबर्क्युलिन कहते हैं। मनुष्य के रोगाणु से निर्मित पुराने ट्युबर्क्युलिन को ट्युबर्क्युलिनम 'टी' और गाय के रोगाणुओं से निर्मित ट्युबर्क्युलिन को 'पी. टी.' कहा जाता है।
दूसरा उल्लेखनीय ट्युबर्क्युलिन, 'ट्युबर्क्युलिन पी. पी. डी.' (Purified Protein Derivative), है। पुराने ट्युबर्क्युलिन की अपेक्षा यह अधिक उग्र होता है। ०.००००२ मिलीग्राम की मात्रा से ही ९५ प्रतिशत क्षयपीड़ित व्यक्तियों में अभिक्रिया होती है। इस परिमाण द्वारा अभिक्रिया न होने पर ०.००५ मिलीग्राम की मात्रा दी जाती है। लेकिन चूंकि पुराना ट्युबर्क्युलिन निरापद होता है, अत: अधिकतर उसी का उपयोग किया जाता है।
कॉक ने ट्युबर्क्युलिन के अधस्त्वक् (subcutaneous) इंजेक्शन के जो प्रयोग किए, वे केवल शैक्षिक महत्व के हैं। इन प्रयोगों को आज भी यक्ष्मापीड़ित जानवरों पर दुहराया जा सकता हैं। इस इंजेक्शन के परिणाम 'कॉक घटना' कहलाते हैं, जो निम्नलिखित हैं:
ट्युबर्क्युलिन से क्षयनिदान करने के निम्नलिखित कई तरीके है, जिनमें से मांटों विधि ही अब प्रचलित है: बी. सी. जी. अभियानों में इस परीक्षा द्वारा अप्रभावित व्यक्तियों की खोज की जात है।
कॉक ने ट्युबर्क्युलिन का प्रयोग राजयक्ष्मा की चिकित्सा में किया था पीछे अन्य अंगों के क्षय में भी इसका प्रयोग होने लगा। रोगियों को १/१,००,००० तीक्ष्णता के ट्युबर्क्युलिन से प्रारंभ करके अधिक तीक्ष्णता क ट्युबर्क्युलिन देते हैं, जिससे रोगी धीरे धीरे इस योग्य हो जाता है कि वह क्षय के जीवाणुओं द्वारा बननेवाले ट्युबर्क्युलिन का सामना कर सके। इसके कुप्रभावों के कारण एवं अपेक्षाकृत निरापद तथा निर्भ्रांत रसायनी चिकित्सा (chemotherapy) का विकास हो जाने से, इसका व्यवहार अब प्राय: बंद हो गया है।
भारतीय वनस्पतिजात
विशेष : यह सूची लिपि परिवर्तक द्वारा स्वचालित रूप से रोमन से देवनागरी में बदलकर बनायी गयी है। इसमें त्रुटियाँ हैं। कृपया इन्हें ठीक करे।
आक  अध-बिरनी  अदोतोदै  अगठी  अगति  ऐनी  ऐनी-मर्म  अजवा  अजोवन  अज्वैन  अकड़ा  अकल्बिर  आलूबुखारा  अमादा  अम्बरी  अम्बरी  अमला  अम्लिसो  अमरुद  अंजन  अंजीर  ओनला  अरहर  अर्जुन  अरुम  असोक  असोका  असोका  अस्तुखुदास  अत्ता बोर  अवरुम  बबुई  बादाम  बहेरा  बाजीरा  बकली  बल्पले  बनदा  बनफ्शा  बनफ्शा  बनती  बनफ्सा  बांस  बरना  बास्क  बीते  बेली  बेर  बर्तम  बेतु  भाबर  भन्दा  भंग  भील  भोजपत्र  बिदासी  बिजसल  बिली बीते  बोरो बांस  बोट  ब्राह्मी  चलनी  चलता  चम्बल  चम्पका  चम्पकं  चन्दन  चंद्रमुला  चौल्मूग्र  चौल्मुग्र  चवेल  चीन  चेरोंजी  चिलबिल  चिल्ला  चीन  चीरता  चिरोंजी  चिरु ममिदी  छुआ  चूका  कबाब-चीनी  दड़प  दवाना  देओबंस  धामन  धनिया  धुरा  धुब  धुप  धुप  धुपदामारा  दोदन  डूब  दुधि  एकांगी  फराश  गाजर  गलगल  गंजा  घोल  गिन्गेल्ली  गोखरू  गोखुरी-कलां  गोव-जीरा  गुग्गुल  गुगुल  गुल्ला  गुल्ला  गुलर&इसिर्क;  गुलर&इसिर्क;  गुमहार  गुंदला  हरीतकी  हरमेल  हर्रा  हज़ार  हिंग  हिंगोटिया  होएइ-ओएपस  होरा-गस  इन्द्रवाल्ली  इस्रेली बाबुल  जैफाल  जल  जमन  जम्बा  जंगली बादाम  जनुम-चेट्टू  जतामंसी  जवंसा  झिंटी कत्सरेय  जोवर  ज्वारंचुसा  कचनार  कदम  कागज़ी निम्बू  कागज़ी निम्बू  ककारोंद्र  कक्षा  कला हिन्सलू  कमला  कंचुरा  कंकर  कांता चौलाई  कराम्बेल  करेला  करकर  कटहल  कतीरा  कट्टर  कटुक  खैरवाल  खास-खास  खट्टा  खेजरी  खीर  खोपर  कीकर  किलुवाई  कोदरा  कूरका  कुद्दलिया  कुल्थी  कुल्थी  कुंडरी  कुंदुर लुबन  कुणी  कुरची  कुसुम  कुठ  लाकूचा  लकुच  लालो  लेवर  लुन्वो  मदर  मदर  महुआ  मखाना  मकरी  मंकछु  मश  मश कलाई  मसूर  मैथ  मैथ  मौन  मस्त  मिरिं  मिश्रीकंद  मोहरू  मूंग  मोठ  मोतिया  मुदर  मुगुन  मुंगन  मुंगरा  मुन्जीत  मुन्जिस्था  मुश्क्बाला  नर्रा  निर्गुन्डी  निसोथ  पचैकिलुवाई  पदम्  पदम्  पदर  पद्मा  पद्मा चुंदर  पादरू पछली  पका  पलान्ग्सग  पलंकी  पलास  पलाश  पलोज़  पलवल  पामा  पामा  पपताकम्मी  परस पीपल  परवल  पसली  पटरी  पटसन  पटवा-घास  पता  फुलवारा  फुट  पिल्लिपेसरा  पिन्नी  पीपल  पीपुल  पीत्वा  पुलाही  पुनर्नवा  पुन्नागा  पुश्तु  रागी  राइ  राम तुलसी  रामदाना  रातान्ज्योर  राया  रेशनी  रिन्द्लिया  रोष  रुग्मिनी  रुई  रुषा  सफ़ेद चमनी  सफ़ेद चुग्लम  सफ़ेद डामर  सफ़ेद-जीरा  सक मुनिया  साल  सलाई  सलगम  सल्पनी  सलवा  समां  सन  सन  संतरा  संवाक  सरिसन  सरिवन  सरसों  सेलू  सेंजी  शफताल  शाल  शालारी  शरबती  शतमूली  शतावरी  सियाह-जीरा  सोफिया  सोला  सोवा  सुन्न  सुपारी  सुर्ख निम्बू  स्य्ल्हेत लिमे  तकला  तकरी  तम्पला  तारामीरा  तेजपत  ठेक्काली  थित्मिन  टिकोर  तीकुर  तिल  तिलुरा  टिंडा  तिन्डोरा  तिन्दोरी  तिर्मल  टोला  त्रिवृत  तुल्दा  तुलसी  तुम्बा  तुन्ला  तुर्पेथ  तुवर  व्यख्रा नाखी  वारिन्गिन  ज़चुं  जीरा  जीरा  जीरा-सीः  अशोका  रामतिल  मुंज  कोदो  कहा  यथुर  जम्बू  कांटे मैथ  घनेरा  जंद  काकोली  तगर  बिभिताकी  वसाका  धन्क्षिका  लवंग लता  जातको  कर्कता सृंगी  कुआ  पेरुम पुलागी  फालसा  पीलू
रामफल
रामफल (वानस्पतिक नाम : "Annona reticulata") एक फल है।
कार्ल रुंग
right|thumb|300px|जर्मन गणितज्ञ कार्ल रुंग कार्ल रुंग (Carl David Tolmé Runge ; 1856–1927) जर्मनी के गणितज्ञ, भौतिकविद, तथा स्पेक्ट्रोस्कोपीविद थे।
वे रुंगे-कुता विधि (Runge–Kutta method) के सह-विकासकर्ता थे।
रुंग परिघटना
संख्यात्मक विश्लेषण के क्षेत्र में जब किसी समदूरस्थ अन्तर्वेशन बिन्दुओं पर कोई अधिक घात वाला बहुपद फिट किया जाता है तो अवकाश (इन्टरवल) के दोनों सिरों पर 'कम्पन' दिखायी देता है। इस समस्या को रुंग परिघटना (Runge's phenomenon) कहते हैं। इसकी खोज जर्मन गणितज्ञ कार्ल रुंग ने १९०१ में किया था। यह खोज महत्वपूर्ण थी क्योंकि यह दर्शाती है कि अधिक घात वाला बहुपद फिट करने से अधिक यथार्थता (एक्युरेसी) मिना जरूरी नहीं है। यह परिघटना फ़ूर्ये श्रेणी के सन्दर्भ में गिब्ब परिघटना जैसी है।
शास्त्री सिस्टर्स
शास्त्री सिस्टर्स एक भारतीय टेलीविजन धारावाहिक हो।
जैन विश्व भारती विश्वविद्यालय
जैन विश्व भारती विश्वविद्यालय भारत का एक समविश्वविद्यालय है। पहले इसका नाम 'जैन विश्व भारती संस्थान' था। इसकी स्थापना सन १९९१ में आचार्य तुलसी की प्रेरणा से किया गया था।
लोकसभा उपाध्यक्ष
लोकसभा भारत की संसद का निम्न सदन है। अध्यक्ष के बाद उपाध्यक्ष लोकसभा का कार्य निर्वाहन करता है। लोकसभा के उपाध्यक्ष को विपक्ष से चुने जाने की परंपरा है। लोकसभा के सदस्य अपने में से किसी एक का उपाध्यक्ष के रूप में चुनाव करते हैं। यदि संबंधित सदस्य का लोकसभा की सदस्यता खत्म हो जाती है तो उसका अध्यक्ष या उपाध्यक्ष पद भी खत्म हो जाता है। उपाध्यक्ष अपना त्याग पत्र अध्यक्ष को संबोधित करता है। लोकसभा के उपस्थित सदस्यों के बहुमत से संमत किये हुए प्रस्ताव के अनुसार अध्यक्ष या उपाध्यक्ष को पदच्युत (पद से निकाला जाना) किया जा सकता है।
वर्तमान में लोकसभा के उपाध्यक्ष का पद रिक्त है, क्योंकि निवर्तमान उपाध्यक्ष एम.थंबीदुरई का कार्यकाल 16वीं लोकसभा के भंग होने से (25.05.2019 को) पूर्ण हो गया
लोकसभा उपाध्यक्ष बजट समिति का अध्यक्ष होता है।
लोकसभा सचिवालय के खर्च हेतु वित्त मंत्रालय को सिफारिश भेजता है।भारत का लोकसभा का वर्तमान उपाध्यक्ष का पद रिक्त है ।
एम थंबीदुरई
एम थंबीदुरई एक भारतीय राजनीतिज्ञ है। वर्तमान सोलहवीं लोकसभा में लोकसभा के उपाध्यक्ष है तथा तमिलनाडू राज्य से अन्नाद्रमुक पार्टी के लोकसभा के सांसद है।
हताशा
मनोविज्ञान के सन्दर्भ में हताशा या कुण्ठा (फ्रस्टेशन) एक प्रमुख भावनात्मक प्रतिक्रिया है जो व्यक्ति की इच्छाओं के अपूर्ण होने के प्रत्यक्षीकृत प्रतिरोध (perceived resistance) के कारण पैदा होता है। यह व्यक्ति की आशा के प्रतिकूल परिस्थिती मे उत्पन्न होता है। यह विषाद का ही एक अन्य रूप है हताश का साधारण अर्थ है-निराश होना ,थक जाना आदि।
[शिवराज सुमन द्वारा]
तनाव (भौतिकी)
भौतिकी में तनाव (tension) का तात्पर्य उस बल से है जो किसी रस्सी, केबल, चेन, आदि के सिरों पर लगाये गये बल के कारण रस्सी,केबल, चेन में उत्पन्न होता है। खींचे जाने पर रॉड, ट्रस, बीम आदि भी तनाव बल का अनुभव करते हैं।
आरोग्य मंदिर
आरोग्य मन्दिर भारत के उत्तर प्रदेश के गोरखपुर नगर में स्थित एक प्राकृतिक चिकित्सालय है। यह गोरखपुर रेलवे स्टेशन से पाँच किलोमीटर की दूरी पर, बाबा राघवदास मेडिकल कॉलेज रोड पर, आम बाजार एवं राप्तीनगर के निकट अवस्थित है।
इसकी स्थापना सन् 1940 में डॉ॰ विट्ठलदास मोदी के द्वारा की गयी थी। 140 शैयाओं वाला यह प्राकृतिक चिकित्सालय प्राकृतिक परिवेश में अवस्थित है। इसके आस-पास युक्लिप्टस और अशोक के अनेकों पेड़ और आम का बाग है। भवन के सामने सुन्दर, सुगन्धित पुश्पों का उद्यान है।
अनंत जलील
अनंत जलील (बांग्ला में: এম এ জলিল অনন্ত) अक्सर ए० जे० के नाम से जाने जाते हैं। जलील बांग्लादेशी सिनेमा के प्रसिद्ध अभिनेताओं में माने जाते हैं। इन्होंने स्वयं को एक बांग्लादेशी अभिनेता, निर्देशक, निर्माता और व्यापारी के रूप में स्थापित है।
जानकी मन्दिर, नेपाल
जानकी मन्दिर () नेपाल के जनकपुर के केन्द्र में स्थित एक हिन्दू मन्दिर एवं ऐतिहासिक स्थल है। यह हिन्दू देवी सीता को समर्पित है। मन्दिर की वास्तु हिन्दू-राजपूत वास्तुकला है। यह नेपाल में सबसे महत्त्वपूर्ण राजपूत स्थापत्यशैली का उदाहरण है और जनकपुरधाम भी कहलाता है। यह मन्दिर ४८६० वर्ग फ़ीट क्षेत्र में निर्मित विस्तृत है और इसका निर्माण १८९५ में आरंभ होकर १९११ में पूर्ण हुआ था। मन्दिर परिसर एवं आसपास ११५ सरोवर एवं कुण्ड हैं, जिनमें गंगासागर, परशुराम कुण्ड एवं धनुष-सागर अत्याधिक पवित्र कहे जाते हैं।
जानकी मन्दिर का निर्माण मध्य भारत के टीकमगढ़ की रानी वृषभानु कुमारी के द्वारा १९११ ईसवी में करवाया गया था। इसकी तत्कालीन लागत नौ लाख रुपये थी। स्थानीय लोग इस कारण से ही इसे नौलखा मन्दिर भी कह दिया करते हैं।
१६५७ में देवी सीता की स्वर्ण प्रतिमा यहां मिली थी और मान्यतानुसार यहीं सीता माता विवाह पूर्व रहा करती थीं। कहते हैं इस स्थान की खोज एक बैरागी शुरकिशोरदास ने की थी जब उन्हें यहां सीता माता की प्रतिमा मिली थी। असल में शूरकिशोरदास बैरागी ही आधुनिक जनकपुर के संस्थापक भी थे। इन्हीं संत ने सीता उपासना (जिसे सीता उपनिषद भी कहते हैं) का ज्ञान दिया था। मान्यता अनुसार राजा जनक ने इसी स्थान पर शिव-धनुष के लिये तप किया था। वर्तमान में इस मंदिर पर रामानंदी संप्रदाय के बैरागी साधुओं का प्रभुत्व है व श्री रामतपेश्वर दास वैष्णव जी इस मंदिर के महंत हैं।
विदुप अग्रहरि
विदुप अग्रहरि (जन्म: १९६९) एक भारतीय गायक, उद्यमी और भारतीय जनता पार्टी के राजनेता हैं। वें श्याम ग्रुप ऑफ़ कम्पनीज के डायरेक्टर हैं। वें उद्योगपति व लोकसभा सदस्य श्यामा चरण गुप्ता और जमुनोत्री गुप्ता के पुत्र हैं।
सन १९६९ में जन्मे विदुप अग्रहरि की शिक्षा इलाहबाद और कानपुर में हुई। स्कूल के दिनों से वह विभिन्न गायन प्रतियोगिताओं में भाग लिया। मन्ना डे, लता मंगेशकर, मोहम्मद रफी और किशोर कुमार जैसे गायकों के गाने सुन सुन वे बड़े हुए।
विदुप अग्रहरि ने सन २००४ में एल्बम "कैसी ये दीवानगी" से अपने म्यूजिकल जर्नी की शुरुआत किया। इनका दूसरा एल्बम "जाने क्या देख लिया" वीनस लेबल के अनतर्गत लांच हुआ। इसका संगीत प्रकाश आशीष ने कम्पोज किया और गीत बॉलीवुड गीतकार फैज़ अनवर ने लिखा।
उनका पहला एल्बम "कैसी ये दीवानगी" राष्ट्रीय चैनल दूरदर्शन में प्रसारित हुआ। टाइटल ट्रैक "जाने क्या देख लिया" का म्यूजिक विडियो बैंकाक में अभिनेत्री सुव्रीन चावला और शिबानी दांडेकर के साथ शूट किया गया। इस एल्बम का गाना जाने क्या देख लिया राष्ट्रीय चैनल दूरदर्शन पर ९ स्पॉट पर पहुँच गया।
विदुप अग्रहरि श्याम ग्रुप के डायरेक्टर हैं, जो मिनिस्ट्री ऑफ़ कॉर्पोरेट अफेयर्स से पंजीकृत हैं। विदुप १९ मई २००१ से न्यू माउंट इन्वेस्टमेंट ट्रेडिंग कॉ. लिमिटेड और १० फ़रवरी २००६ से तरुण पेपर्स प्राइवेट लिमिटेड के डायरेक्टर हैं, साथ ही वे १ फ़रवरी १९८८ से एस.बी.डब्ल्यू. उद्योग लिमिटेड के होल टाइम डायरेक्टर हैं।
पूर्व समाजवादी पार्टी नेता विदुप अग्रहरि ने जनवरी २०१४ में भारतीय जनता पार्टी से जुड़ गये।  विदुप अग्रहरि भाजपा सांसद श्यामा चरण गुप्ता के पुत्र हैं।
बाजपेयी
"बाजपेयी" या "वाजपेयी" विशेष रूप से उत्तर प्रदेश तथा मध्य प्रदेश का एक प्रमुख उत्तर भारतीय ब्राह्मण उपनाम है| यह ब्राह्मणों के कान्यकुब्ज उपवर्ग में अवस्थी, दीक्षित, तिवारी, त्रिपाठी उप्रेती, अग्निहोत्री आदि उपनामों के साथ आता है| बाजपेयी व्यापक रूप से वाजपेयी के पर्याय समझा जाता उपनाम है।
बाजपेयी या वाजपेयी वो हैं जो "वाजपेय यज्ञ" करते हैं (यज्ञ)| वाजपेय यज्ञ का विशिष्ट धार्मिक एवं वैदिक महत्व है| यह सोमा यज्ञों का सबसे महत्वपूर्ण है| यज्ञ आमतौर पर उच्च स्तर और बड़े पैमाने पर किया जाता है|
भारतीय इतिहास के अध्ययन से पता चलता है कि सवाई जय सिंह ने कम से कम दो यज्ञ प्रदर्शन किये जो कि" वैदिक " साहित्य में "वाजपेय" तथा "अश्वमेध" नामों से वर्णित हैं| 'ईश्वरविलाश महाकाव्य' के अनुसार 'जय सिंह प्रथम वाजपेय यज्ञ किया और "सम्राट" सम्राट उपाधि धारण की| आधुनिक भारत में बाजपेयी लोगों ने अभिनय शिक्षा, साहित्य, कूटनीति, राजनीति में महत्वपूर्ण सम्मान अर्जित किया है|
दुनिया भर में बाजपेयी एक ही गोत्र, "उपमन्यु" से है और इसी नाम से एक ऋषि के वंशज माने जाते है| एक ही गोत्र के होने के कारण ये आपस में भाई और बहन माने जाते हैं और इनका आपस में विवाह नहीं किया जा सकता|
इस उपनाम के साथ उल्लेखनीय व्यक्तियों में शामिल हैं:
कार्यस्थल दुर्घटना
औद्योगिक मनोविज्ञान में 'दुर्घटना' शब्द का उपयोग विशेष अर्थों में किया जाता है। कार्यस्थल दुर्घटनाएँ या 'औद्योगिक दुर्घटनाएं' सिर्फ वे होती हो जो कार्य परिस्थिति तथा कार्य संपादन प्रणालियों में कतिपय हुई त्रुटियों के कारण घटित होती है। दुर्घटना शब्द को परिभाषा में बांधना कठिन कार्य है, फिर भी ये ऐसी अप्रिय दुर्घटनाएं होती हो जो अप्रत्याशित होती हैं। मनोवैज्ञानिकों का मत है कि दुर्भिक्ष, अकाल, संक्रामक रोग, भूकंप आदि प्रत्याशित हैं और इनमें ही जानमाल की क्षति होती है, फिर भी इन्हें दुर्घटना नहीं कहा जा सकता है। उद्योगों के संबंध में इन विचारों को उपयुक्त नहीं माना जा सकता है।
औद्योगिक दुर्घटनाएं उद्योग में कार्यरत व्यक्तियों तक ही सीमित होती है, जिनका संबंध यंत्र-चालन तथा परिवहन-चालन से होता है। इन दुर्घटनाओं की उत्पत्ति कार्य तथा कार्यकर्त्ता से संबंधित दोषपूर्ण अवस्थाओं के कारण होती है।
दुर्घटना की परिभाषा कार्यों एवं परिस्थितियों के अनुरूप बदलती रहती है। आधुनिक मनोविज्ञानी दुर्घटना को नए अंदाज से देखते हैं। उनका मत है कि अलग-अलग देशों में श्रम कानून भी अलग-अलग हैं इसलिए दुर्घटना की परिभाषा भी बदलती रहती है।
एक समय था जब दुर्घटना को दैवी प्रेरणा का कारण माना जाता था। विज्ञान के विकास और उद्योग में मनोविज्ञान के आगमन से इस पुरानी मान्यता को निरर्थक माना गया। इस समस्या की ओर विद्वानों का ध्यान गया, धीरे-धीरे औद्योगिक क्षेत्र में इस प्रश्न पर गंभीरता से विचार किया गया। विद्वानों ने दुर्घटना से सम्बंधित महत्त्वपूर्ण प्रदत्तों का संकलन कर इसे अपने शोधकार्य का मुख्य विषय बना दिया। पश्चिमी देशों ने इस दिशा में बहुत प्रगति की। भारत के विद्वानों ने महत्त्वपूर्ण तथ्यों को सर्वसाधारण के समक्ष प्रस्तुत किया। आधुनिक उद्योगों में दुर्घटना को अभिशाप समझा जाता है। इन दुर्घटनाओं से उद्योग में भारी क्षति होती रहती है।
दुर्घटना के निम्नलिखित कारण हैं - दुर्घटनायें निम्नलिखित प्रविधियों को अपनाकर रोकी जा सकती हैं -
औद्योगिक विपदाओं की सूची
इस लेख में उल्लेखनीय औद्योगिक विपदाओं की सूची दी जायेगी। औद्योगिक विपदा (industrial disaster) से आशय औद्योगिक कम्पनियों द्वारा पैदा की गयी विपदाओं से है। ये विपदाएँ दुर्घटनावश हो सकती हैं या सुरक्षा की अवहेलना से हो सकते हैं या अयोग्यता (incompetence) से घटित हो सकतीं हैं। औद्योगिक विपदाओं में जन-धन की बहुत अधिक हानि होती है।
1868 एरिका भूकंप
1868 एरिका भूकंप, 13 अगस्त 1868 को 21:30 बजे (यूटीसी) एरिका के पास आया था। एरिका उस समय पेरू का हिस्सा था जो वर्तमान में चिली का अभिन्न अंग हैं। रिक्टर पैमाने पर इसकी तीव्रता 8.5 और 9.0 के बीच अनुमानित की गई। इस भूकम्प द्वारा प्रशांत महासागर में निर्मित सूनामी (या सुनामियाँ) हवाई, जापान और न्यूजीलैंड तक महसूस की गई।
भूकम्प नाज़का प्लेट और दक्षिण अमेरिकी प्लेट की सीमा पर आया था। भूकम्प क्षेप-भ्रंश के परिणाम के समान था, जो दक्षिण अमेरिकी प्लेट के नीचे नाज़का प्लेट के निमज्जन की वजह से आया।
भूकम्प से पेरू का दक्षिणी हिस्सा लगभग तबाह हो गया जिसमें एरिका, टक्ना, मोक़ेगुवा, मोलेण्डो, इलो, ईकीके, टोरट और आरक्विपा शामिल हैं। इसमें सम्भावित रूप से 25,000 लोग हताहत हुये। सुनामी ने तीन जहाज़ों को लगभग 800 मीटर अंतःस्थलीय दूरी तक धकेल दिया जो बंदरगाह पर लंगर डाले हुये थे।
सुनामी से हवाई में काफी क्षति हुई थी, न्यूजीलैंड में, चैथम द्वीपों और बैंकों प्रायद्वीप को काफी नुकसान हुआ था, काफ़ी घर बह गए थे और कई नावों क्षतिग्रस्त हो गई थी पर केवल एक मौत दर्ज की गई थी।
दो अलग-अलग भूकम्पों का वर्णन किया गया था लेकिन संम्भवतः वे दोनों शायद एक ही घटना का वर्णन करते है।
भूकम्प समान्को, पेरू से 1400 किलोमीटर (870 मील) पश्चिमोत्तर और बोलीविया से 224 किलोमीटर पूर्व तक के विस्तृत क्षेत्र में महसूस किया गया। यह रिक्टर पैमाने पर 8.5 से 9.0 की तीव्रता रखता था।
उसी वर्ष 25 अगस्त तक लगभग 400 झटके महसूस किये गये।
हालांकि इस घटना ने एक सुनामी को जन्म दिया जो प्रशांत क्षेत्र में दर्ज़ की गई लेकिन अधिकांश नुकसान दक्षिणी पेरू के तटों और उत्तरी चिली पर स्थानीयकृत में हुआ। पहली लहर भूकम्प के 52 मिनट बाद 12 मीटर ऊँचाई के साथ एरिका पर पहुँची। इसके 73 मिनट बाद सबसे बड़ी 16 ऊँचाई वाली लहर पहुँची।